Diari Oficial de la Generalitat Valenciana


Sumari del DOGV 5970, del 09-03-2009 (2009/1986)

Judici verbal 000957/2008. Citació a termini al titular registral d'Agrarios y Fertilizantes, SA.
-------------------------------------------------------------------------------------------------

### Dades del document

Número de DOGV
:   5970

Data del DOGV
:   09-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1986


Data del document
:   23-12-2008

Organisme emissor
:   Jutjat de Primera Instància Número 20 de València

Tipus de document
:   Anunci

Descriptors 

:   * sistema judicial

Judici verbal 000957/2008. Citació a termini al titular registral d'Agrarios y Fertilizantes, SA. [2009/1986]  
En el judici verbal número 000957/2008, que es tramita en este Jutjat a instàncies d'Emiliano Sevilla Cuesta i María Carmen Panadero Gómez, sobre expedient de domini i represa del tracte successiu registral, s'ha dictat el següent:  
«Atés que l'escrit anterior i els documents que l'acompanyen s'han repartit a este Jutjat, formeu les actuacions i registreu-les al llibre corresponent. Es considera part el procurador Enrique Miñana Sendra, en nom i representació d'Emiliano Sevilla Cuesta, i María Carmen Panadero Gómez, segons ho acredita mitjançant una còpia d'escriptura de poder, la qual es retornarà, com ho sol·licita, amb la seua testimoniança prèvia en actuacions, amb qui s'entendran les successives diligències en la manera i forma ordenades en la llei.  
I de conformitat amb l'article 201, següents i concordants de la Llei Hipotecària, conferiu-ne el trasllat de l'escrit de demanda i dels documents al Ministeri Fiscal pel termini de 10 dies; citeu l'anterior titular registral Ramón Moreno Robles, i les altres persones ignorades a les quals puga perjudicar la inscripció sol·licitada, a través d'edictes que es fixaran a l'Ajuntament d'esta ciutat, al tauler d'anuncis d'este Jutjat i en el Diari Oficial de la Comunitat de Valenciana, a fi que dins dels 10 dies següents a la publicació puguen comparéixer davant este Jutjat per a al·legar el que es convinga segons dret. Edictes que es remetran mitjançant oficis i que es lliuraran al procurador Enrique Miñana Sendra, perquè els curse i els gestione.  
Manera d'impugnació: mitjançant un recurs de reposició davant este Jutjat, no obstant això, es portarà a efecte l'acordat. El recurs s'haurà d'interposar per escrit en el termini de cinc dies, amb expressió de la infracció comesa a judici del recurrent, sense estos requisits no s'admetrà el recurs (articles 451 i 452 de la LECn).  
Ho acorda i firma sa senyoria. En done fe.  
Firma del jutge. Firma del secretari».  
En compliment de la interlocutòria d'esta data dictada a l'empara de l'article 201 de la Llei Hipotecària, s'expedix el present edicte perquè s'inserisca en els taulers d'anuncis de l'Ajuntament de València i del Jutjat de Primera Instància número 20 d'esta ciutat i perquè es publique en el Diari Oficial de la Comunitat Valenciana, a fi de convocar les persones ignorades a les quals la inscripció sol·licitada puga perjudicar, perquè en el termini de 10 dies des d'esta publicació puguen comparéixer davant este Jutjat a al·legar el que els convinga segons dret.  
La finca objecte del procediment és la següent: finca número 8451; urbana: a Campanar - València; camí de Paterna; amb xamfrà a l'avinguda de l'Alferes Provisional, números 7 i 9, i avinguda de Paterna, 5 i 7, número de propietat horitzontal 121, habitatge porta 148, a la planta primera, superfície útil: 51.65 metres quadrats, quota d'elements comuns: 265 mil·lèsimes %. Inscripció: tom 278, llibre 86, foli 97, finca 8451.  
I, posteriorment, es va dictar la interlocutòria de data 13 de novembre de 2008, en la part dispositiva de la qual s'acordava com a complement de les citacions i convocatòries disposades en la provisió dictada en data 28 de juliol de 2008, la citació al titular registral Agrios y Fertilizantes, SA, i atés que esta consta dissolta i desapareguda, esta citació s'efectua mitjançant la publicació del corresponent edicte. Este edicte s'amplia en el sentit de convocar el titular registral Agrios y Fertilizantes, SA (Agriifersa), perquè en el termini de 10 dies des d'esta publicació puguen comparéixer davant este Jutjat a al·legar el que els convinga segons dret.  
València, 23 de desembre de 2008.- El secretari judicial: Vicente Sorní Pérez.